مَرقُس 13
13-نجی باب
عیسی مسیحینگ دُلانیپ گِلمِگینینگ عالاماتلاری
مَتّیٰ 24:1-31؛ لوقا 21:5-28
1عیسی عیباداتخانینگ حایاطیندان چیقاندا، شَگیرتلِرینینگ بیری اُنگا: «اُستاد! سِرِت، نه عجاییپ داشلار، نه عجاییپ بینالار!» دییدی. 2عیسی اُنگا: «بو بِییک بینالاری گُریَنگمی؟ بو یِرده داش اوستونده داش قالماز، هِمّهسی وِیران بُلار» دییدی.
3سُنگرا عیسی عیباداتخانینگ قارشیسینداقی زِیتون داغیندا اُتیرقا، پِطرُس، یعقوب، یوحنا و آندرِیاس یِکِلیکده اُندان: 4«بیزه آیتسانا، بو زاتلار هاچان بُلار؟ بو زاتلارینگ یِرینه یِتیَندیگینی گُرکِزیَن نَهیلی عالاماتلار بُلار؟» دیییپ سُرادیلار.
5اُنسُنگ عیسی اُلارا شِیله دوشوندیرمَگه باشلادی: «خاباردار بُلونگ، هیچ کیم سیزی آلدایماسین! 6اِنچِمهلِر مِنینگ آدیم بیلِن گِلیپ: ”مِن — شُلدورین“ دییِرلِر. اُلار کَن آداملاری آلدارلار. 7سیز اوروش توراندیغی و اوزاقداقی اوروشلار بارادا خابارلاری اِشیدِنینگیزده قُرقمانگ. بولار بُلمالیدیر، یُنه هِنیز دونیَهنینگ آخیری دَلدیر. 8چونکی میلِّت-میلِّته و پاتیشاهلیق-پاتیشاهلیغا قارشی چیقار. آیری-آیری یِرلِرده یِر تیترِمِلِر و آچلیقلار یوزه چیقار. بو واقالار دُغورما دِرتلِرینگ باشلانیانجیسیدیر.
9«اِمّا سیز اُزونگیزدِن خاباردار بُلونگ! آداملار سیزی مَحکِمهلِره تابشیرارلار، کِنیسهلِرینده یِنجِرلِر. مِن سِبَپلی سیز حُکومدارلارینگ، پاتیشاهلارینگ اُوونده دورارسینگیز و اُلارا شاهاتلیق اِدِرسینگیز. 10اینجیل اَوَّل هِمّه میلِّتلِره واغیظ اِدیلمِلیدیر. 11سیزی زیندان اِدیپ، مَحکِمَه تابشیرانلاریندا، نَمه دییجِگینگیزی اُووندِن قایغی اِتمَنگ، شُل واقتدا سیزه نَمه بِریلسه، شُنی کِپلَنگ. چونکی کِپلِیَن سیز دَل-ده، مُقادِّس روحدور. 12دُغان دُغانینی، آتا فِرزِنتینی اُلومه تابشیرار. فِرزِنتلِر هِم اِنه-آتالارینا قارشی چیقیپ، اُلاری اُلدوردِرلِر. 13مِنینگ آدیم سِبَپلی هِمّهلِر سیزدِن ییگرِنِرلِر، اِمّا آخیرنا چِنلی جیدان نِجات تاپار.
14- «وِیرانچیلیق گِتیریَن ییگرِنجی زادینگ دورمالی دَل یِرده دورانینی گُرِنینگیزده، قُی، یهودیهدَکیلِر داغلارا قاچسین. هاووا، دانیال پیغامبارینگ آیدانلارینا اُقییان آدام دُغری دوشونسین. 15بامداقی آدام بیر زات آلماق اوچین آشاق دوشوپ، اُیه گیرمِسین. 16اِکینچیلیگیندَکیلِر دُنونی آلماق اوچین اُیونه دُلانماسین. 17اُل گونلِرده گُورِلی آیالّارینگ و چاغا اِمدیریَنلِرینگ وای گونونه! 18سیز بو واقا قیشدا بُلماسین دیییپ دُغا-دیلِگ اِدینگ. 19چونکی اُل گونلِرده شِیله بیر قاتی قینچیلیقلار بُلار، خودایینگ یارادان دونیَهسینینگ باشیندان تا شو واقتا چِنلی مونونگ یالی زات هیچ هاچان بُلان دَلدیر و بُلمازام. 20خودای اُل گونلِری قیسغالتمادیق بُلسا، اُندا هیچ کیم نِجات تاپمازدی. اِمّا خودای سایلانانلارینگ، یَعنی اُز سایلانلارینینگ خاطیراسینا اُل گونلِری قیسغالتدی. 21شُندا بیری سیزه: ”اینه، مسیح بو یِرده“ یا-دا ”حُنّا، اُل یِرده“ دییسه، اینانمانگ. 22چونکی یالان مسیحلِر، یالان نِبیلِر دُرَپ، سایلانانلاری-دا مومکین بُلدیغیچا آزدیرجاق بُلوپ، عالاماتلار، مُعجِزهلِر گُرکِزِرلِر. 23خاباردار بُلونگ! مِن هِمّه زادی سیزه اُووندِن آیتدیم.
24«اِمّا شُل گونلِرده قینچیلیقلاردان سُنگرا، گون قارالار، آی نورینی بِرمِز. 25- ییلدیزلار آسماندان قاچار و آسمانینگ قودراتلاری تیترِشِر. 26شُندا اینسان اُغلونینگ بولوتلاردا اولی قودرات هِم بِییکلیک بیلِن گِلیَنینی گُرِرلِر. 27شُندا اُل پِریشدهلِری یُلّاپ، اُز سایلانلارینی دونیَهنینگ دُرت بورجوندان، یِرینگ اوجوندان تا آسمانینگ اوجونا چِنلی ییغنار.
اینجیر باغیندان آلینمالی دِرس
مَتّیٰ 24:32-35؛ لوقا 21:29-33
28«اینجیر باغیندان دِرس آلینگ: اُنونگ شاخالاری یومشاپ، یاپراق چیقاران واقتی تُمسونگ قُلایلاندیغینی بیلیَرسینگیز. 29شُنونگ یالی-دا، بو زاتلاری گُرِنینگیزده، اینسان اُغلونینگ قُلایلاندیغینی، قاپینینگ آغزیندادیغینی بیلینگ. 30سیزه دُغروسینی آیدیارین، بو زاتلارینگ هِمّهسی بُلیانچا، بو نِسل دونیَهدِن اُتمِز. 31آسمان هِم یِر اُتِر، یُنه مِنینگ سُزلِریم آصلا اُتمِز.
بیلینمِیَن گون و ساغات
مَتّیٰ 24:36-44
32«اِمّا اُل گونی هِم ساغادی هیچ کیم بیلیَن دَلدیر، نه آسمانداقی پِریشدهلِر، نه-ده اُغول بیلیَندیر، یِکه بیر آتا بیلیَندیر. 33خاباردار و اُیا بُلونگ! چونکی سیز اُل واقتینگ هاچان گِلجِکدیگینی بیلمِیَرسینگیز. 34بو بیر اوزاق یُلا چیقان آدام یالیدیر. اُل اُیوندِن چیقیپ باریارقا، خیدماتکَرلِرینه ایختییار بِرِر، هِر هایسینا بیر ایش تابشیرار. قاپیداقی قاراوولا بُلسا اُیا بُلماغی تابشیردی. 35شُنونگ اوچین اُیا بُلونگ، چونکی سیز اُی اِیهسینینگ آغشامّی، یاری گیجهمی، خُرُز قیغیراندامی، گون دُغاندامی — هاچان گِلجِگینی بیلمِیَرسینگیز. 36اُل بیردِن گِلیپ، اوقودا اوستونگیزی باسایماسین. 37سیزه آیدیانلاریمی هِمّهلِره-ده آیدیارین: اُیا بُلونگ!»
knc_Arab kas_Arab pes_Arab knc_Arab azb_Arab azb_Arab azb_Arab azb_Arab azb_Arab azb_Arab azb_Arab knc_Arab azb_Arab azb_Arab knc_Arab azb_Arab